Tasekla tamaziɣt tatrart ur temgarad ara ɣef tsekliwin n umaḍal, ama deg yisental neɣ deg usnerni d wusnulfu, tettnerni seg tallit ɣer tayeḍ. Seg wasmi i d-ban tira, tewwi-d amaynut aladɣa deg wayen yerzan tasartit; anda i d-nulfant waṭas n tewsatin am wungal, amezgun yuran, tullist…atg. Maca tawsit n wungal, teṭṭef amḍiq ameqqran deg uḥric-a n tsekla yuran s tmaziɣt, imi d tin i d-yettawin sumata ɣef tmetti d tudert n umdan.